สอบถามหน่อยค่ะ วันนี้วันที่ 15 พ.ย.65 พึ่งไปฝังยาคุมกำเนิดแบบ 5 ปีค่ะ พอทางโรงบาลฝังให้เสร็จ ให้กลับบ้านได้เลย ไม่มียาเเก้ปวดให้ ไม่มีใบนัดมาดูแผล อยากทราบว่า ควรถอดออกวันไหนเดือนคะ ระยะเวลา5 ปีนับวันยังไง มีข้อเเนะนำมั้ยคะ
สวัสดีค่ะ หากยาฝังคุมกำเนิดชนิด 5 ปี ในวันที่ 15 พ.ย. 65 ดังนั้น ยาฝังก็จะออกฤทธิ์ไปได้นาน 5 ปี โดยยาก็จะหมดอายุในวันที่ 15 พ.ย. 70 ค่ะ ดังนั้น ก็สามารถไปถอดยาฝังคุมกำเนิดออกได้ตั้งแต่วันที่ 15 พ.ย. 70 เป็นต้นไปค่ะ คืออาจไม่จำเป็นต้องถอดวันที่หมดอายุทันที แต่อาจไปถอดออกภายหลังที่สะดวกได้ อย่างไรก็ตาม หากยังต้องการคุมกำเนิดต่อ ก็ควรไปติดต่อที่โรงพยาบาลก่อนวันที่ 15 พ.ย.70 เพื่อนัดมาฝังยาคุมกำเนิดต่อ การป้องกันการตั้งครรภ์ก็จะเป็นไปอย่างต่อเนื่องค่ะหลังการถอดยาฝังคุมกำเนิดออก ควรระวังอย่าให้แผลโดนน้ำอย่างน้อย 1 สัปดาห์ เพื่อให้แน่ใจว่ารูที่เกิดจากการถอดยาฝังออกปิดสนิทก่อน หลังจากครบ 7 วันแล้ว ก็สามารถโดนน้ำได้ตามปกติค่ะ ส่วนใหญ่แผลจะหายภายใน 3-5 วันค่ะ และในระหว่างนี้ ควรงดการยกของหนัก งดการเล่นกีฬาและออกำลังกายต่างๆ ไปก่อนค่ะ